Vilhelms Neselrode

Maksimiliāns Jūlijs Vilhelms Francis fon Neselrode-Ēreshofens (, 1724—1810) bija vācu izcelsmes Krievijas Impērijas diplomāts. Viņa dēls Kārlis Roberts Neselrode (1780—1862) bija Krievijas Impērijas ārlietu ministrs (1816—1856).

 Dzīvesgājums 
Dzimis 1724. gada 4. novembrī Pfalcas-Neiburgas firstistes (Fürstentum Pfalz-Neuburg) ministra grāfa Franča Kārļa Neselrodes ģimenē. Darbojās diplomātiskos amatos Austrijā, Holandē, Francijā un Prūsijā. Apprecējās ar hugenotu tirgotāja meitu Luīzi Gontāru (1746—1785). 1778. gadā ķeizariene Katrīna II viņu iecēla par Krievijas Impērijas sūtni Lisabonā, bet 1787. gadā par Krievijas Impērijas sūtni Berlīnē.

Pēc Katrīnas II nāves viņu atvaļināja no diplomātiskā dienesta un 1798. gada 3. maijā piešķīra Vecumnieku muižu.

Miris 1810. gada 8. martā Frankfurtē pie Mainas.

 Ārējās saites 

Kategorija:1724. gadā dzimušie
Kategorija:1810. gadā mirušie
Kategorija:Krievijas Impērijas diplomāti